

VLADA REPUBLIKE HRVATSKE

Zagreb, 29. srpnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predlagatelj:** Ministarstvo gospodarstva i održivog razvoja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predmet:** Prijedlog odluke o proglašenju projekta „Hidroenergetski sustav Kosinj“ strateškim investicijskim projektom Republike Hrvatske

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 14. Zakona o strateškim investicijskim projektima Republike Hrvatske (Narodne novine, broj 29/18 i 114/18), Vlada Republike Hrvatske je na sjednici održanoj \_\_\_\_\_\_\_\_\_ 2021. godine donijela

**O D L U K U**

**O PROGLAŠENJU PROJEKTA „HIDROENERGETSKI SUSTAV KOSINJ“ STRATEŠKIM INVESTICIJSKIM PROJEKTOM REPUBLIKE HRVATSKE**

**I.**

Na prijedlog Povjerenstva za procjenu i utvrđivanje prijedloga strateških projekata, projekt pod nazivom „Hidroenergetski sustav Kosinj“ (u daljnjem tekstu: Projekt) proglašava se strateškim investicijskim projektom Republike Hrvatske.

**II.**

Vrijednost ukupnih troškova Projekta procijenjena kroz materijalnu i nematerijalnu imovinu iznosi 1.539.003.977,00 kuna bez PDV-a.

**III.**

Investitor je trgovačko društvo Hrvatska elektroprivreda d.d., Ulica grada Vukovara 37, Zagreb OIB: 28921978587 (u daljnjem tekstu: Investitor).

**IV.**

Projekt je javni investicijski projekt.

**V.**

Lokacija realizacije projekta je Općina Perušić, Ličko-senjska županija.

**VI.**

Projekt obuhvaća izgradnju akumulacijskog jezera Kosinj s branama Kosinj, Sedlo i Bakovac, injekcijske zavjese, hidroelektrane Kosinj s pratećim objektima, rekonstrukciju postojeće hidroelektrane Sklope, izgradnju zamjenskih cesti, te spoja na elektroprijenosnu mrežu preko 110 kV rasklopnog postrojenja i DV 2 x 110 kV i spoja na elektrodistributivnu mrežu 10 (20) kV.

Cilj i učinci ovog Projekta su povećanje proizvodnje električne energije, i to 230 GWh više godišnje, tj. 22% u odnosu na sadašnju proizvodnju „Hidroenergetskog sustava Senj“, pri čemu je povećanje vršne energije za cca 130 GWh ili 20% u odnosu na postojeću proizvodnju vršne energije. Izgradnjom akumulacijskog jezera Kosinj očekuje se povećanje stupnja iskorištenja vodnih količina rijeka Like i Gacke smanjenjem preljevnih gubitaka. Time se postiže i visoki stupanj zaštite od poplava nizvodnog područja, Lipovog polja i Kosinjske doline, koji u sadašnjim uvjetima poplave gotovo svake godine.

Izgradnja je u širem smislu i u funkciji gospodarskog rasta – povećanje ukupne proizvodnje električne energije povećava BDP, tijekom izgradnje postoji mogućnost angažmana domaće industrije (najviše građevinskog sektora), zapošljavanje većeg broja ljudi i u tercijarnom sektoru, ne samo tijekom već i nakon izgradnje zbog mogućnosti za razvoj turizma te agrikulturnih djelatnosti.

**VII.**

Projekt ispunjava uvjete propisane Zakonom o strateškim investicijskim projektima Republike Hrvatske, zbog sljedećih činjenica:

* u skladu je s važećim prostornim planovima
* procijenjena vrijednost projekta je veća od 75.000.000,00 kuna
* znatno doprinosi poboljšavanju uvjeta proizvodnje električne energije
* pozitivno utječe na više gospodarskih djelatnosti i to: uslužnih, turističkih i pratećih djelatnosti
* podiže ukupnu razinu sigurnosti i kvalitete života građana na području jedinice lokalne samouprave na čijem se području provodi Projekt
* stvara uvjete za zapošljavanje većeg broja ljudi.

**VIII.**

Cjeloviti pregled upravnih i drugih postupaka i radnji potrebnih za pripremu i provedbu Projekta (hodogram aktivnosti) obuhvaća:

* Izrada katastra nekretnina i osnivanja zemljišnih knjiga za katastarsku općinu Kosinj temeljem nove katastarske izmjere

Nositelj obveze: Državna geodetska uprava – Područni ured za katastar nekretnina Gospić, Ministarstvo pravosuđa i uprave i Općinski sud u Gospiću, zemljišnoknjižni odjel Gospić

Predvidivi rok: vezan uz dinamiku izlaganja čestica koja bi trebala pratiti planiranu dinamiku ishođenja građevinskih dozvola po etapama iz Lokacijske dozvole

* Rješavanje imovinsko pravnih odnosa na česticama na kojima je planirana izgradnja Projekta (približno 7500 k.č.) prema dinamici ishođenja građevinskih dozvola:

1. za čestice u vlasništvu Republike Hrvatske inicirati odluku Vlade Republike Hrvatske o raspolaganju državnim zemljištem uključivo izdvajanje šume i šumskog zemljišta iz šumsko gospodarske osnove u skladu s člankom 18. Zakona o strateškim investicijskim projektima Republike Hrvatske (Narodne novine, broj 29/18 i 114/18) i člankom 51. stavkom 9. Zakona o šumama (Narodne novine, broj 68/18, 115/18, 98/19, 32/20 i 145/20), te u skladu s člankom 32. Zakona o vodama (Narodne novine, broj 66/19)

Nositelj obveze: Investitor, Općina Perušić, Županijska uprava za ceste Ličko-senjske županije, Ministarstvo gospodarstva i održivog razvoja, Ministarstvo poljoprivrede, Hrvatske šume d.o.o., Vlada Republike Hrvatske

Predvidivi rok: Sukladno planiranoj dinamici ishođenja građevinskih dozvola po etapama iz Lokacijske dozvole (uvjet za stupanje u posjed)

1. za čestice u vlasništvu fizičkih ili pravnih osoba (u daljnjem tekstu: privatne nekretnine) ishoditi rješenje o potpunom odnosno nepotpunom izvlaštenju sukladno Zakonu o izvlaštenju i određivanju naknade (Narodne novine, broj 74/14, 69/17 i 98/19) odnosno sklopiti kupoprodajni ugovor. Pritom se izvlaštenje i/ili otkup čestica na kojima je planirana gradnja vodnih građevina za proizvodnju električne energije provodi u ime i za račun Republike Hrvatske, sukladno članku 12. stavku 7. Zakona o vodama (Narodne novine, broj 66/19)

Nositelj obveze: Investitor, nadležni Ured državne uprave u Ličko-senjskoj županiji, Ministarstvo pravosuđa i uprave

Predvidivi rok: Sukladno planiranoj dinamici ishođenja građevinskih dozvola po etapama iz Lokacijske dozvole

* Uspostava režima javnog vodnog dobra na nekretninama na kojima se grade vodne građevine za proizvodnju električne energije te prava upravljanja odnosno prava građenja Investitora na istima u skladu sa Zakonom o vodama (Narodne novine, broj 66/19) (po geodetskim elaboratima formiranja građevnih čestica)

Nositelj obveze: Investitor i Ministarstvo gospodarstva i održivog razvoja, Hrvatske vode, Državno odvjetništvo Republike Hrvatske – Općinsko državno odvjetništvo u Gospiću, Općinski sud u Gospiću

Predvidivi rok: sukladno dinamici rješavanja imovinskopravnih odnosa za pojedine građevine po etapama iz Lokacijske dozvole

* Ishođenje građevinskih i uporabnih dozvola za priključni dalekovod DV 2x110 kV (35 kV) HE Kosinj – prijenosna mreža:

1. Izmjena i dopuna lokacijske dozvole radi uvođenja faznosti izgradnje u odnosu na korištenje naponske razine – planirani rok drugi kvartal 2021. godine
2. planirani rok podnošenja zahtjeva za građevinsku dozvolu: zadnji kvartal 2021. godine
3. izgradnja priključnog dalekovoda – planirana u razdoblju od prvog kvartala 2022. do kraja 2022. godine
4. ishođenje uporabnih dozvola – planirani rok kraj 2022. godine

Nositelji obveze za točke a) do d) su: Investitor i Ministarstvo prostornoga uređenja, graditeljstva i državne imovine, Uprava za prostorno uređenje i dozvole državnog značaja

Predvidivi rok: Sukladno planiranoj dinamici podnošenja zahtjeva

* Ishođenje građevinskih i uporabnih dozvola sukladno Zakonu o gradnji (Narodne novine, broj 153/13, 20/17, 39/19 i 125/19) po pojedinim etapama predviđenim Lokacijskom dozvolom prema sljedećoj planiranoj dinamici:

1. Etapa 3 - rekonstrukcija ceste Studenci - Sklope sa potrebnom infrastrukturom:
   1. u izgradnji, planirani rok završetka: drugi kvartal 2022. godine
   2. ishođenje (zasebne) uporabne dozvole: drugi kvartal 2022. godine
2. Etapa 2 - izgradnja ceste Kosinj most-Bakovac sa potrebnom infrastrukturom:
   1. građevinska dozvola ishođena 12. siječnja 2021. godine
   2. planirano vrijeme izgradnje: drugi kvartal 2021. do drugi kvartal 2023. godine (prethodno, do sredine 2022. godine HEP-ODS d.o.o. treba izgraditi KTS 10(20)/0,4 kV Kosinjski Bakovac 4 i priključni DV 10(20) kV)
   3. ishođenje (zasebne) uporabne dozvole: drugi kvartal 2023. godine
3. Etapa 4 - izgradnja tunela i kanala Bakovac – Lika:

1. ishođenje građevinske dozvole u tijeku (zahtjev podnesen 5. prosinca

2020. godine)

2. planirano vrijeme izgradnje: drugi kvartal 2022. do drugi kvartal 2024.

godine

1. ishođenje (zasebne) uporabne dozvole: drugi kvartal 2024. godine
2. Etapa 1 - pripremni radovi:

1. planirani rok podnošenja zahtjeva: zadnji kvartal 2021. godine

2. planirano vrijeme izgradnje: početak 2023. – 2027. godine (do početka gradnje potrebno izgraditi priključni dalekovod DV 2x110 kV (35 kV) HE Kosinj - prijenosna mreža, radi toga što će se u prvoj fazi isti koristiti za napajanje gradilišta HES Kosinj električnom energijom – ishođenje zasebne uporabne dozvole za tu fazu)

1. Etapa 6 - izgradnja brane Kosinj i Sedlo:

1. planirani rok podnošenja zahtjeva: prvi kvartal 2022.godine

2. planirano vrijeme izgradnje: početak 2023. - 2027. godine

1. ishođenje uporabne dozvole (jedna za etape 6,7,9,10 i 11): početak 2028. godine
2. Etapa 7 - izgradnja brane Bakovac:

1. planirani rok podnošenja zahtjeva: prvi kvartal 2022. godine

2. planirano vrijeme izgradnje: početak 2023. - 2027. godine (prethodno HEP-ODS d.o.o. treba izgraditi KBDV 10(20) kV Kosinjski Bakovac 1 - Kosinjski Bakovac 3 i DV 10(20) kV Dragnuša (VP Pazarište) - Ruja (VP Kvarte) 3)

3. ishođenje uporabne dozvole (jedna za etape 6,7,9,10 i 11) početak 2028. godine

1. Etapa 10 – izgradnja strojarnice u HE Kosinj:

1. planirani rok podnošenja zahtjeva: drugi kvartal 2022. godine (preduvjet – ishođeno energetsko odobrenje sukladno važećim propisima)

2. planirano vrijeme izgradnje: početak 2023. - 2027. godine

1. ishođenje uporabne dozvole (jedna za etape 6,7,9,10 i 11) početak 2028. godine
2. Etapa 5 - izgradnja odvojka ceste Studenci - Krš – Rudinka prema Kosinj mostu sa potrebnom infrastrukturom:

1. planirani rok podnošenja zahtjeva: treći kvartal 2022. godine

1. planirano vrijeme izgradnje: 2023. - 2025. godine

3. ishođenje zasebne uporabne dozvole: 2025. godine

1. Etapa 8 - rekonstrukcija HE Sklope:

1. planirani rok podnošenja zahtjeva: treći kvartal 2022. godine (preduvjet –

ishođeno energetsko odobrenje sukladno važećim propisima)

2. planirano vrijeme izgradnje: 2023. - 2027. godine (prethodno HEP-ODS

d.o.o. treba izgraditi MTS 10(20)/0,4 kV Sklope 2 i priključni KBDV

10(20) kV)

3. ishođenje zasebne uporabne dozvole: 2028. godine

1. Etapa 9 – izgradnja injekcijske zavjese na prostoru HES Kosinj:

1. planirani rok podnošenja zahtjeva: zadnji kvartal 2022. godine

2. planirano vrijeme izgradnje: početak 2023. - 2027. godine

3. ishođenje uporabne dozvole (jedna za etape 6,7,9,10 i 11) početak 2028. godine

1. Etapa 11 - izgradnja građevina na uređenju prostora akumulacije HES Kosinj:
2. planirani rok podnošenja zahtjeva: prvi kvartal 2024. godine
3. planirano vrijeme izgradnje: početak 2023.-2027. godine (prije uređenja akumulacije HEP-ODS d.o.o. treba ukloniti EE mrežu s tog područja)
4. ishođenje uporabne dozvole (jedna za etape 6,7,9,10 i 11) početak 2028. godine

Nositelj obveze za točke a) do k) su: Investitor i Ministarstvo prostornoga uređenja, graditeljstva i državne imovine, Uprava za prostorno uređenje i dozvole državnog značaja

Predvidivi rok: prema planiranoj dinamici podnošenja zahtjeva i izgradnje

* Sklapanje Ugovora o koncesiji za korištenje vodne snage za proizvodnju električne energije sukladno Zakonu o vodama (Narodne novine, broj 66/19), čemu prethodi Odluka Vlade Republike Hrvatske o dodjeli predmetne koncesije sukladno Zakonu o strateškim investicijskim projektima Republike Hrvatske (Narodne novine, broj 29/18 i 114/18)

Nositelj obveze: Investitor i Ministarstvo gospodarstva i održivog razvoja

Predvidivi rok: zadnji kvartal 2026. godine - nakon izgradnje Projekta, a prije ishođenja uporabne dozvole.

Svi upravni i drugi postupci navedeni u predmetnom hodogramu aktivnosti kao i možebitni postupci koji nisu navedeni, a koje će biti potrebno provesti u svrhu pripreme i realizacije Projekta, provest će se sukladno propisima Republike Hrvatske.

**IX.**

Ova Odluka stupa na snagu danom donošenja, a objavit će se u „Narodnim novinama“.

Klasa:

Urbroj:

Zagreb,

**Predsjednik**

**mr. sc. Andrej Plenković**

**OBRAZLOŽENJE**

Sukladno Zakonu o strateškim investicijskim projektima Republike Hrvatske („Narodne novine“, br. 29/18 i 114/18, u daljnjem tekstu: Zakon), Investitor Hrvatska elektroprivreda d.d., podnio je prijavu za proglašenje projekta pod nazivom „Hidroenergetski sustav Kosinj“ (u daljnjem tekstu: Projekt) strateškim investicijskim projektom Republike Hrvatske.

Povjerenstvo za procjenu i utvrđivanje prijedloga strateških projekata (u daljnjem tekstu: Povjerenstvo) na sjednici održanoj 23. veljače 2021. godine ocijenilo je da predloženi Projekt udovoljava propisanim kriterijima Zakona. Na temelju prijedloga Povjerenstva, Ministarstvo gospodarstva i održivog razvoja je 23. veljače 2021. godine donijelo Odluku o uvrštenju Projekta na Listu strateških projekata te Odluku o imenovanju gđe. Kristine Čelić ravnateljice u Ministarstvu gospodarstva i održivog razvoja, voditeljicom Operativne skupine za pripremu i provedbu Projekta (u daljnjem tekstu: Operativna skupina).

Operativna skupina je u obavljanju zakonom propisane zadaće utvrdila propisane postupke koji su potrebni za pripremu i provedbu Projekta kao i dinamiku njihovog provođenja te je izradila cjeloviti pregled upravnih i drugih postupaka i radnji potrebnih za pripremu i provedbu Projekta (hodogram aktivnosti).

Projekt je javni investicijski projekt, a područje investiranja je energetika.

Procijenjena vrijednost investicije je 1.539.003.977,00 kuna bez PDV-a.

Projekt obuhvaća izgradnju akumulacijskog jezera Kosinj s branama Kosinj, Sedlo i Bakovac, injekcijske zavjese, hidroelektrane Kosinj s pratećim objektima, rekonstrukciju postojeće hidroelektrane Sklope, izgradnju zamjenskih cesti, te spoja na elektroprijenosnu mrežu preko 110 kV rasklopnog postrojenja i DV 2 x 110 kV i spoja na elektrodistributivnu mrežu 10 (20) kV.

Cilj i učinci ovog Projekta su povećanje proizvodnje električne energije, i to 230 GWh više godišnje, tj. 22% u odnosu na sadašnju proizvodnju „Hidroenergetskog sustava Senj“, pri čemu je povećanje vršne energije za cca 130 GWh ili 20% u odnosu na postojeću proizvodnju vršne energije. Izgradnjom akumulacijskog jezera Kosinj očekuje se povećanje stupnja iskorištenja vodnih količina rijeka Like i Gacke smanjenjem preljevnih gubitaka. Time se postiže i visoki stupanj zaštite od poplava nizvodnog područja, Lipovog polja i Kosinjske doline, koji u sadašnjim uvjetima poplave gotovo svake godine.

Izgradnja je u širem smislu i u funkciji gospodarskog rasta – povećanje ukupne proizvodnje električne energije povećava BDP, tijekom izgradnje postoji mogućnost angažmana domaće industrije (najviše građevinskog sektora), zapošljavanje većeg broja ljudi i u tercijarnom sektoru, ne samo tijekom već i nakon izgradnje zbog mogućnosti za razvoj turizma te agrikulturnih djelatnosti.

Voditeljica Operativne skupine gđa. Kristina Čelić ravnateljica u Ministarstvu gospodarstva i održivog razvoja, dostavila je Povjerenstvu, Prijedlog za pokretanje postupka donošenja Odluke Vlade Republike Hrvatske o proglašenju Projekta strateškim investicijskim projektom Republike Hrvatske, sukladno čl.13. st.2. Zakona.

Povjerenstvo je na sjednici održanoj 29. ožujka 2021. godine prihvatilo Prijedlog za pokretanje postupka donošenja Odluke Vlade Republike Hrvatske o proglašenju Projekta strateškim investicijskim projektom Republike Hrvatske.

Sukladno članku 13. Zakona, dana 12. srpnja 2021.g. sklopljen je Sporazum o pripremi i provedbi strateškog projekta između Investitora i Ministarstva gospodarstva i održivog razvoja zastupanog po ministru Tomislavu Ćoriću, temeljem prethodne suglasnosti Državnog odvjetništva Republike Hrvatske.

Sporazum stupa na snagu danom stupanja na snagu Odluke Vlade Republike Hrvatske o proglašenju projekta „Hidroenergetski sustav Kosinj“ strateškim investicijskim projektom Republike Hrvatske.

U skladu s naprijed navedenim, sukladno članku 14. Zakona, na prijedlog Povjerenstva, Vlada Republike Hrvatske donosi Odluku o proglašenju projekta pod nazivom „Hidroenergetski sustav Kosinj“ strateškim investicijskim projektom Republike Hrvatske.